**ZMLUVA O NÁJME**

O nájme nebytových priestorov uzavretá na základe zákona č. 138/1991 § 9Z.z. o správe majetku obcí v znení neskorších predpisov, doplnení o zákon č. 278/1993 Z.z. o správe majetku štátu v znení neskorších predpisov zákona č. 222/1996 Z.z. o organizácii miestnej štátnej správy v znení neskorších predpisov.

**PRENAJÍMATEĽ: Základná škola s materskou školou, Nám. 1. mája 3, Chtelnica**

Námestie 1. mája 3

922 05 Chtelnica

V zastúpení: PaedDr. Andrej Hipík – riaditeľ školy

IČO: 50090828

Bankové spojenie: SLSP

**NÁJOMCA: Patrik Kern**

Tehliarska 514/10

922 05 Chtelnica

1. **Predmet, účel a doba nájmu**

Prenajímateľ prenecháva na užívanie nájomcovi nebytový priestor: telocvičňu, nachádzajúcu sa v Základnej škole, Námestie 1. mája č. 3, 922 05 Chtelnica, o celkovej výmere 290m2. Ide o majetok, ktorý prenajímateľ v dobe určenej v nájomnej zmluve nevyužíva.

1. Nebytové priestory sa poskytujú na dobu určitú od 19.04.2018 do 21.06.2018**,** za účelom hry florbalu **– vždy vo štvrtok v čase od 19,00 – 20,30hod.** Spolu 13 hod. – veľká telocvičňa.

1. **Výška a splatnosť nájomného**

Výška úhrady nájomného sa stanovuje na základe VZN Obce Chtelnica č. 7/2017 o určení nájomného za prenájom nebytových priestorov vo vlastníctve obce, čl. III, bod 7 pís. a) bod 2. Za jednu hodinu užívania veľkej telocvične sú dohodnuté tieto sadzby:

Nájomné za 1 hod. užívania 290 m2 x 0,01 €/hod. = 2,90 €

Poplatok za médiá 290 m2 x 0,01 €/hod. = 2,90 €

Podľa I. časti tejto zmluvy bude nájomca platiť prenajímateľovi nájomné vo výške 2,90 € za každú hodinu do užívania, čo za celú dohodnutú dobu užívania**:**

**13 hod. x 2,90 = 37,70 €**

Poplatok za médiá vo výške 2,90 € za každú hodinu užívania, čo za celú dobu užívania

**13 hod. x 2,90 = 37,70 €**

Nájomca uhradí jednu platbu za rok 2018 vo výške **37,70 €** na účet prenajímateľa:

**SK 87 0900 0000 0050 8134 9839**

a druhú platbu vo výške **37,70 €** na účet: **SK18 0900 0000 0050 8134 9820, do 30.06.2018.**

1. **Práva a povinnosti prenajímateľa a nájomcu**

Nájomca môže požadovať zníženie nájomného v prípade, že nevyužíval nebytové priestory v celej dohodnutej dobe. Žiadosť musí byť podaná najneskôr do 15 dní od ukončenia doby nájmu dohodnutej v zmluve o nájme a musí obsahovať súhlas riaditeľa školy.

Prenajímateľ má právo požadovať od nájomcu, aby nebytový priestor užíval výlučne za účelom nájmu a v prípade nedodržania účelu nájmu môže dať prenajímateľ okamžitú výpoveď z nájmu. Prenajímateľ má právo požadovať, aby nájomca uhrádzal včas poplatok za užívanie v zmysle II. časti tejto Zmluvy.

Prenajímateľ je povinný odovzdať nájomcovi nebytový priestor v stave spôsobilom na riadne užívanie a udržiavať ho.

Nájomca je oprávnený užívať nebytový priestor v rozsahu dohodnutom v tejto zmluve. Má právo požadovať o prenajímateľa, aby ho udržiaval v stave spôsobilom na dohovorené užívanie.

Nájomca je povinný v užívaných priestoroch udržiavať pokoj a poriadok, bez zbytočného odkladu oznamovať prenajímateľovi potrebu opráv, ktoré má prenajímateľ urobiť, inak nájomca zodpovedá za škodu, ktorá by nesplnením tejto povinnosti vznikla. Nájomca zároveň preberá na seba hmotnú zodpovednosť za prenajatý priestor, nakoľko vlastní kľúč od prenajatých priestorov.

1. **Skončenie nájmu**

Prenajímateľ môže písomne vypovedať zmluvu uzatvorenú na určitý čas pred uplynutím dohodnutej doby, ak:

1. nájomca užíva nebytový priestor v rozpore so zmluvou
2. nájomca je v omeškaní s platením nájomného viac ako jeden mesiac
3. nájomca alebo osoby, ktoré užívajú nebytový priestor, hrubo porušujú pokoj a poriadok
4. nájomca nedodržiava ďalšie povinnosti uvedené v III. časti tejto zmluvy

Nájomca môže písomne vypovedať zmluvu uzatvorenú na určitý čas pred uplynutím dohodnutej doby, ak nebytový priestor sa stane bez zavinenia nájomcu nespôsobilý na dohodnuté užívanie.

Ak sa nájom uzavrie na neurčitý čas, sú prenajímateľ a nájomca oprávnení vypovedať zmluvu písomne i bez udania dôvodu, ak sa nedohodnú inak.

Výpovedná lehota je, ak sa nedohodne inak, tri mesiace a počíta sa od prvého dňa mesiaca nasledujúceho po doručení výpovede.

1. **Záverečné ustanovenia**

Všetky zmeny a doplnky tejto zmluvy sú platné a účinné len vtedy, ak sa na nich jednotlivé strany písomne dohodnú.

Osobitné dojednania. V priestoroch telocvične je zakázané fajčiť a piť alkoholické nápoje, vstup do telocvične je povolený len v prezuvkách, nie je dovolené presúvať po podlahe predmety, ktoré poškodzujú protišmykový náter, bez odkladu oznamovať potreby opráv, poruchy, inak nájomca zodpovedá za škodu.

Táto zmluva je povinne zverejňovanou zmluvou a nadobúda platnosť dňom nasledujúcim po dni zverejnenia.

Je vyhotovená v dvoch exemplároch, z ktorých prenajímateľ obdrží 1 vyhotovenie a nájomca 1 vyhotovenie.

V Chtelnici, dňa 12.04.2018

................................................. ...........................................

PaedDr. Andrej Hipík Patrik Kern